Artillery

Οι Artillery είναι thrash metal συγκρότημα από τo Τάστρουπ της Δανίας, το οποίο υπήρξε ένας από τους πρωτοπόρους της ευρωπαϊκής σκηνής του είδους. Δημιουργήθηκαν το 1982 και μέχρι το 1992 κυκλοφόρησαν τρία άλμπουμ, πριν διαλυθούν, για να επανενωθούν για δύο χρόνια στα τέλη της δεκαετίας του '90 και από το 2007 και έπειτα.

 Βιογραφία 
Τα πρώτα χρόνια
Οι Artillery σχηματίστηκαν στις αρχές του 1982 από τον κιθαρίστα Γιόργκεν Ζάνταου και το ντράμερ Κάρστεν Νίλσεν, οι οποίοι ένωσαν τις δυνάμεις τους με τον τραγουδιστή Περ Όνινκ, τον κιθαρίστα Μίκαελ Στούτζερ και τον μπασίστα Μόρτεν Στούτζερ. Τον Δεκέμβριο του ίδιου έτους, ηχογράφησαν το πρώτο τους ντέμο με τίτλο "We Are the Dead" και έδωσαν τις πρώτες τους συναυλίες.Artillery - We Are the Dead - Encyclopaedia Metallum

Τον Ιούνιο του 1983 ο Όνινκ αποχώρησε και τρεις μήνες αργότερα αντικαταστάθηκε από τον Κάρστεν Λόμαν,Carsten Lohmann - Encyclopaedia Metallum: The Metal Archives και το επόμενο καλοκαίρι μπήκαν στο Ole Erlings Lydstudio, όπου ηχογράφησαν το ντέμο "Shellshock", το οποίο δόθηκε στο κοινό τον Αύγουστο του ίδιου έτους.Artillery - Shellshock - Encyclopaedia Metallum: The Metal Archives Μόλις δύο μήνες αργότερα, επέστρεψαν στο στούντιο, ηχογραφώντας το ντέμο "Deeds of Darkness",Artillery - Deeds of Darkness - Encyclopaedia Metallum αλλά τα μέλη του σχήματος ήταν απογοητευμένα από τον Λόμαν και την θέση του πήρε ο Φλέμινγκ Ρένσντορφ.Flemming Rönsdorf - Encyclopaedia Metallum: The Metal Archives

Τον Ιανουάριο του 1985 το συγκρότημα μπήκε στο El Sound Studio της Κοπενχάγης, όπου ηχογράφησε ένα ακόμη ντέμο, αυτή τη φορά με τίτλο "Fear of Tomorrow", με παραγωγό τον Φρέντι Βολφ.Artillery Fear of Tomorrow (demo) (Demo)- Spirit of Metal Webzine (en) Οι Artillery συμμετείχαν στην συλλογή "Speed Metal Hell" με το κομμάτι "Hey Woman",Various - Speed Metal Hell Vol. 1 (Vinyl, LP) at Discogs πριν μπουν και πάλι στο στούντιο το καλοκαίρι του ίδιου έτους για να ηχογραφήσουν το πρώτο τους άλμπουμ με παραγωγούς τους Νις Μπόγκβαντ και Λαρς Κρίστιανσεν. Το "Fear of Tomorrow" κυκλοφόρησε στις 9 Αυγούστου 1985 μέσω της Neat Records, λαμβάνοντας θετικές κριτικές.Fear of Tomorrow - Artillery | Songs, Reviews, Credits | AllMusic Για την προώθηση του δίσκου, το συγκρότημα έπαιξε στο Βέλγιο και την Ολλανδία και εμφανίστηκε στο φεστιβάλ του Dynamo στο Αϊντχόβεν, πριν περιοδεύσει ως support συγκρότημα για τους Slayer και τον King Diamond στα τέλη της χρονιάς.Slayer (`82-`89) - Metallipromo

Το φθινόπωρο του 1986, οι Artillery ηχογράφησαν τον δίσκο "Terror Squad", αλλά οι συνεχείς αναβολές της κυκλοφορίας του δημιούργησαν προβλήματα στο συγκρότημα, αφού αναγκάστηκαν να αρνηθούν μία θέση στην περιοδεία των Exodus. Τα προβλήματα αυτά έφεραν μία προσωρινή διάλυση στους Artillery, αλλά επανενώθηκαν μετά την κυκλοφορία του δίσκου.Terror Squad Review | Artillery | Compact Discs

Το 1988, προσφέρθηκε στο συγκρότημα να εμφανιστεί στο σοβιετικό πρόγραμμα Next Stop και ξεκίνησε να δίνει συναυλίες στην πατρίδα του με σκοπό να προετοιμαστεί για τις πέντε εμφανίσεις επί σοβιετικού εδάφους. Σε αυτό το διάστημα, ο Ζάνταου αποχώρησε και ο Μόρτεν Στούτσερ ανέλαβε την κιθάρα, αφήνοντας το μπάσο στο νεοεισελθόντα Πέτερ Θόρσλουντ.Peter Thorslund - Encyclopaedia Metallum: The Metal Archives Το συγκρότημα έπαιξε τις πέντε sold out συναυλίες του επί σοβιετικού εδάφους, αλλά οι ιδιαίτερα ενθουσιώδεις αντιδράσεις του κοινού οδήγησαν σε αντίδραση από τις δυνάμεις ασφαλείας, με αποτέλεσμα να απαγορευθεί στους Artillery να παίξουν ξανά στην Σοβιετική Ένωση θεωρώντας τους αρνητική επιρροή προς τη νεολαία.

Στα τέλη του 1989, το συγκρότημα μπήκε στα Sweet Silence Studios της Κοπενχάγης και με παραγωγό τον Φλέμινγκ Ράσμουσεν ηχογράφησαν το ντέμο "Khomaniac".Artillery - Khomaniac - Encyclopaedia Metallum: The Metal Archives Τον Ιανουάριο και τον Φεβρουάριο του 1990, ηχογράφησαν τον δίσκο "By Inheritance", ο οποίος κυκλοφόρησε μέσω της Roadracer Records στις 29 Μαΐου του ίδιου έτους.By Inheritance Review | Artillery | Compact Discs | Reviews Παρά τις ιδιαίτερα θετικές κριτικές που έλαβε, το άλμπουμ δεν έτυχε της ανάλογης στήριξης από την δισκογραφική εταιρεία και παράλληλα με τις λίγες ζωντανές εμφανίσεις του συγκροτήματος για να το προωθήσει, νέα προβλήματα ανάμεσα στους μουσικούς έκαναν την εμφάνιση τους με αποτέλεσμα ο Μίκαελ Στούτζερ να αποχωρήσει τον Αύγουστο του 1990, αφήνοντας το συγκρότημα ως τετραμελές σχήμα. Ένα μήνα αργότερα αποχώρησε και ο Ρένσντορφ δίνοντας την θέση του στον Τζον Ματίασεν,John Mathiassen - Encyclopaedia Metallum: The Metal Archives ενώ στα τέλη της χρονιάς έφυγε και ο Κάρστεν Νίλσεν, με νέα μέλη τον κιθαρίστα Σαμίρ Μπελμάτι και το ντράμερ Χένρικ Κβάαντε.Samir Belmaati - Encyclopaedia Metallum: The Metal ArchivesHenrik Quaade - Encyclopaedia Metallum: The Metal Archives

Τον Ιούνιο του 1991, η νέα σύνθεση των Artillery έπαιξε στο Roskilde Festival,Roskilde Festival 1991 Roskilde Line-up, Photos & Videos και ηχογράφησε το ντέμο "The Mind Factory", το οποίο δεν κυκλοφόρησε ποτέ.Artillery - The Mind Factory - Encyclopaedia Metallum Ο Ματίασεν αντικαταστάθηκε από τον Μίκι Φιν, αλλά λίγο αργότερα το συγκρότημα διαλύθηκε.

Επανενώσεις
Το 1998, η Mighty Music κυκλοφόρησε την συλλογή "Deadly Relics", στην οποία συμπεριλαμβάνονταν τα ντέμο του συγκροτήματος πλην του "We Are the Dead".Artillery - Deadly Relics - Encyclopaedia Metallum: The Metal Archives Την ίδια περίοδο, οι αδελφοί Στούτζερ και ο Ρένσντορφ αναδημιούργησαν τους Artillery και με προσωρινό ντράμερ τον Σβεν Όλσεν των Missing Link έδωσαν την πρώτη τους συναυλία στην Κοπενχάγη, με τους 4Q να ανοίγουν την εμφάνιση τους. Τα τύμπανα τελικά ανέλαβε ο Περ Γιένσεν και υπέγραψαν στην Die Hard Music, πριν μπουν στο Starstruck Studio για να ηχογραφήσουν το άλμπουμ "B.A.C.K." σε παραγωγή του Μπο Λουντ.CD Reviews - B.A.C.K. Artillery - Blabbermouth.net Ο Μόρτεν Σούτζερ ηχογράφησε το μπάσο και τον Αύγουστο του 2000, το συγκρότημα εμφανίστηκε στο φεστιβάλ Wacken Open Air. Παρ' όλα αυτά, διαλύθηκαν και πάλι στα τέλη της χρονιάς.

Το 2007, η Metal Mind Productions κυκλοφόρησε την τετραπλή συλλογή "Through the Years", με τους τέσσερις στούντιο δίσκους του συγκροτήματος, όπως και υλικό από τα ντέμο τους και σπάνιες ηχογραφήσεις.Artillery Through the Years (Box Set)- Spirit of Metal Webzine (en) Στα τέλη της ίδιας χρονιάς, οι Μίκαελ και Μόρτεν Στούτζερ επανενώθηκαν με τους Πέτερ Θόρσλουντ και Κάρστεν Νίλσεν, αλλά ο Ρένσντορφ δεν έδειξε ενδιαφέρον και το μικρόφωνο ανέλαβε ο Σόρεν Άνταμσεν.Søren Nico Adamsen - Encyclopaedia Metallum: The Metal Archives Το συγκρότημα περιόδευσε εντός και εκτός των δανέζικων συνόρων και στις 8 Μαρτίου 2008 ηχογράφησε το ζωντανό άλμπουμ "One Foot in the Grave, the Other One in the Trash", κατά την διάρκεια του φεστιβάλ MetalMania στο Κατοβίτσε της Πολωνίας.Artillery - One Foot in the Grave, the Other One in the Trash - The Metal Archives

Τον Ιούνιο του 2009, το συγκρότημα κυκλοφόρησε το άλμπουμ "When Death Comes",When Death Comes - Artillery | Songs, Reviews, Credits | AllMusic ακολουθούμενο από το "My Blood" δύο χρόνια αργότερα.Artillery - My Blood - Encyclopaedia Metallum: The Metal Archives

Τον Μάιο του 2012, ο Νίλσεν αποχώρησε από τους Artillery μετά από μία αμερικάνικη περιοδεία και τέσσερις μήνες αργότερα αποχώρησε και ο Άνταμσεν. Αντικαταστάτες τους ήταν οι Γιόσουα Μάντσεν και Μίκαελ Μπάστχολμ Νταλ, αντίστοιχα.Artillery Announces New Singer - Blabbermouth.net Η νέα σύνθεση ηχογράφησε το άλμπουμ "Legions" στο Medley Studio, το οποίο κυκλοφόρησε το Νοέμβριο του 2013, ενώ ο όγδοος δίσκος τους με τίτλο "Penalty by Perception" εκδόθηκε στις 25 Μαρτίου 2016 και περιελάμβανε το κομμάτι "Welcome to the Mind Factory", από το ντέμο του 1992.Artillery - Penalty by Perception Review | Angry Metal Guy

 Δισκογραφία 
Στούντιο ηχογραφήσεις
 Fear of Tomorrow (1985)
 Terror Squad (1987)
 By Inheritance (1990)
 B.A.C.K. (1999)
 When Death Comes (2009)
 My Blood (2011)
 Legions (2013)
 Penalty by Perception (2016)Ζωντανές ηχογραφήσεις
 One Foot in the Grave, the Other One in the Trash (2009)

Συλλογές
 Deadly Relics (1998)
 Through the Years (2007)Σινγκλ
 Don't Believe / Khomaniac (1990)
 Jester (2000)

 Παραπομπές 

Πηγές
 Artillery - Metal Storm
 Artillery - Encyclopaedia Metallum: The Metal Archives
 Artillery | Biography, Albums, Streaming Links | AllMusic
 Artillery - discography, line-up, biography, interviews, photos

Εξωτερικοί σύνδεσμοι

 Official Website – Pioneering Thrash Metal Since 1982
 Artillery (The Official Page) | Facebook
 Artillery The Band (@ArtilleryMetal) | Twitter

Κατηγορία:Δανικά thrash metal συγκροτήματα